ΠΡΟΣΧΕΔΙΟ ΣΥΜΠΛΗΡΩΜΑΤΙΚΟΥ ΚΑΙ ΔΙΟΡΘΩΤΙΚΟΥ ΠΡΟΫΠΟΛΟΓΙΣΜΟΥ ΑΡΙΘ. 5 ΤΟΥ ΠΡΟΫΠΟΛΟΓΙΣΜΟΥ ΓΙΑ ΤΟ 2001 ΤΜΗΜΑ I - ΚΟΙΝΟΒΟΥΛΙΟ

(υποβληθέν από την Επιτροπή)

Έχοντας υπόψη:

- το άρθρο 78 της συνθήκης ίδρυσης της Ευρωπαϊκής Κοινότητας Άνθρακα και Χάλυβα,

- το άρθρο 272 της συνθήκης ίδρυσης της Ευρωπαϊκής Κοινότητας,

- το άρθρο 177 της συνθήκης ίδρυσης της Ευρωπαϊκής Κοινότητας Ατομικής Ενέργειας,

- το άρθρο 15 του δημοσιονομικού κανονισμού της 21ης Δεκεμβρίου 1977 που εφαρμόζεται στο γενικό προϋπολογισμό των Ευρωπαϊκών Κοινοτήτων [1], όπως τροποποιήθηκε με τον κανονισμό αριθ. 762/2001 της 9ης Απριλίου 2001 [2],

[1] ΕΕ L 356, 31.12.1977, σ. 1

[2] ΕΕ L 111, 20.04.200, σελ. 1.

Η Ευρωπαϊκή Επιτροπή, κατόπιν αιτήματος του Κοινοβούλιου, παρουσιάζει στην αρμόδια για τον προϋπολογισμό αρχή το σχέδιο διορθωτικού και συμπληρωματικού προϋπολογισμού αριθ. 5 του προϋπολογισμού για το 2001 για τους λόγους που παρατίθενται κατωτέρω

***

Καταρτίζεται επίσης και ένα ξεχωριστό τεχνικό παράρτημα που αφορά τη χρηματοδότηση του παρόντος συμπληρωματικού και διορθωτικού προϋπολογισμού.

ΑΙΤΙΟΛΟΓΙΚΗ ΕΚΘΕΣΗ

1. Η κτιριακή πολιτική του Ευρωπαϊκού Κοινοβουλίου έχει καθοριστεί για σειρά ετών. Συνίσταται στη διασφάλιση της διαθεσιμότητας κτιρίων κατάλληλων για τις ιδιαίτερες ανάγκες του Οργάνου στους διάφορους τόπους εργασίας. την αγορά των χρησιμοποιούμενων κτιρίων με βάση τις πλέον κατάλληλες νομικές ρυθμίσεις. και τη χρηματοδότηση της αγοράς για σχετικά σύντομο διάστημα προκειμένου να περιοριστεί η επιβάρυνση των δαπανών για ακίνητα στους μελλοντικούς προϋπολογισμούς.

Με βάση τις αποφάσεις των άλλων θεσμικών οργάνων, το Κοινοβούλιο καλείται να ασκήσει τις δραστηριότητές του στους τρεις κύριους τόπους εργασίας: Βρυξέλλες, Λουξεμβούργο και Στρασβούργο. Τούτο συνιστά σοβαρό χρηματοοικονομικό περιορισμό.

2. Προκειμένου να μειώσει όσο το δυνατόν περισσότερο την εν λόγω χρηματοοικονομική επιβάρυνση, που έχει σοβαρό αντίκτυπο στον προϋπολογισμό του, καθ' όλη την τελευταία δεκαετία το Ευρωπαϊκό Κοινοβούλιο καταβάλλει προπληρωμές προκειμένου να επιταχύνει την αποπληρωμή των κτιρίων και να μειώσει έτσι την επιβάρυνση των κτιριακών δαπανών στους μελλοντικούς προϋπολογισμούς.

Στα βασικά συμπεράσματα της έκθεσης του Γενικού Γραμματέα σχετικά με την πολυετή εξέλιξη της Κατηγορίας 5 και τις δυνατότητες εξοικονόμησης στο πλαίσιο διοργανικής συνεργασίας υπογραμμίζεται ότι η εξοικονόμηση που είναι δυνατή κατά το 2003 δεν επαρκεί για την αντιστάθμιση των πρόσθετων δαπανών της προσεχούς διεύρυνσης.

Στο πλαίσιο αυτό, ο ΔΣΠ του Ευρωπαϊκού Κοινοβουλίου για το 2001 θα συνέβαλε στην επίσπευση των πληρωμών για κτίρια που προβλέπονται για το 2003.

3. Ειδικότερα, οι πληρωμές αυτές κατέστησαν δυνατές μέσω δύο Διορθωτικών και Συμπληρωματικών Προϋπολογισμών το 1996 και το 1998, καθώς και των εξοικονομήσεων που έχει επιτύχει το Όργανο στον επιχειρησιακό προϋπολογισμό του από το 1992.

Ως τώρα, οι προπληρωμές και οι κανονικές πληρωμές είχαν ως αποτέλεσμα την πλήρη αποπληρωμή του κτιρίου PAUL-HENRI SPAAK κατά τα οικονομικά έτη 1995 και 1996. Το συνολικό υπόλοιπο για το κτίριο SPINELLI αποπληρώθηκε έως τον Ιούλιο του 2001.

4. Οι εν λόγω προπληρωμές είχαν θετικό αντίκτυπο στον τρέχοντα προϋπολογισμό του Ευρωπαϊκού Κοινοβουλίου. Αν δεν είχαν γίνει, ο προϋπολογισμός του Ευρωπαϊκού Κοινοβουλίου για το 2002 θα έπρεπε να αυξηθεί επάνω από το όριο του 20% των πιστώσεων της Κατηγορίας 5 «Διοικητικές δαπάνες» των Δημοσιονομικών Προοπτικών.

5. Με δεδομένη την τρέχουσα κατάσταση όσον αφορά τα ακίνητα, το Ευρωπαϊκό Κοινοβούλιο θα πρέπει να συνεχίσει να εφαρμόζει τη μέθοδο των προπληρωμών προκειμένου να μειώσει την επιβάρυνση των δαπανών για ακίνητα στους μελλοντικούς προϋπολογισμούς του. Η πολιτική των προπληρωμών για το κτίριο LOUISE WEISS στο Στρασβούργο πρέπει να συνεχιστεί. Σε τρέχουσες τιμές, μια προπληρωμή ύψους EUR 10 εκατ. υπολογίζεται ότι θα επιφέρει εξοικονόμηση EUR 1,8 εκατ. για δεκαετή περίοδο.

6. Με βάση τα ανωτέρω, ζητείται η διάθεση συνολικών πιστώσεων 24.800.000 EUR από τον προϋπολογισμό του 2001, για την επιτάχυνση της χρηματοδότησης του κτιρίου LOUISE WEISS.

7. Για το οικονομικό έτος 2001, το διαθέσιμο περιθώριο στην Κατηγορία 5 των Δημοσιονομικών Προοπτικών ("Διοικητικές δαπάνες") ανέρχεται σε 24.859.163 EUR .

Συνοπτικός πίνακας

Επίπτωση του ΣΔΠ στις δημοσιονομικές προοπτικές

>ΘΕΣΗ ΠIΝΑΚΑ>

(*) Λαμβάνοντας υπόψη την κινητοποίηση του μέσου ευελιξίας για τη Σερβία που αφορά ποσό 200 εκατ. EUR.

KATAΣTAΣH EΣOΔΩN KAI ΔΑΠΑΝΩN KATA TMHMA

ΤΜΗΜΑ I - ΚΟΙΝΟΒΟΥΛΙΟ

ΕΣΟΔΑ

Συνεισφορά των Ευρωπαϊκών Κοινοτήτων στη χρηματοδότηση των δαπανών του

Ευρωπαϊκού Κοινοβουλίου για το οικονομικό έτος 2001

>ΘΕΣΗ ΠIΝΑΚΑ>

ΔΑΠΑΝΕΣ

ΤΙΤΛΟΣ 2

ΑΚΙΝΗΤΑ, ΕΞΟΠΛΙΣΜΟΣ ΚΑΙ ΔΙΑΦΟΡΕΣ ΔΑΠΑΝΕΣ ΔΙΟΙΚΗΤΙΚΗΣ ΛΕΙΤΟΥΡΓΙΑΣ

ΚΕΦΑΛΑΙΟ 20 -- ΕΠΕΝΔΥΣΕΙΣ ΣΕ ΑΚΙΝΗΤΑ, ΜΙΣΘΩΣΗ ΑΚΙΝΗΤΩΝ, ΚΑΙ ΠΑΡΕΠΟΜΕΝΑ ΕΞΟΔΑ

>ΘΕΣΗ ΠIΝΑΚΑ>